
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1013 

23 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. ΔΙΑΔΠ/Φ.Β.10/24249/ 
14-03-2012 (ΦΕΚ Β' 1086) - Καθορισμός ωρών ει¬ 
σόδου κοινού στους Τομείς του Ενιαίου Ταμείου 

Ανεξάρτητα Απασχολούμενων (Ε.Τ.Α.Α.). 1 

Τροποποίηση της υπ’ αριθμ. 177/1.2.2012 απόφασης 
του Υπουργού Πολιτισμού και Τουρισμού «Καθο¬ 
ρισμός τεχνικών και λειτουργικών προδιαγραφών 
και λοιπών όρων και προϋποθέσεων για τη δημι¬ 
ουργία σύνθετων τουριστικών καταλυμάτων» 2 

Συμπλήρωση-τροποποίηση απόφασης καθορισμού 
ανώτατου ορίου επιτρεπόμενων ημερών κίνησης 
εκτός έδρας υπαλλήλων υπηρετούντων στην Πε¬ 
ριφερειακή Ενότητα Πέλλας της Περιφέρειας Κε¬ 


ντρικής Μακεδονίας για το έτος 2014. 3 

ΑΠΟΦΑΣΕΙ Σ 

Αριθμ. ΔΙΑΔΠ/Φ.Β.4/10019 (1) 


Τροποποίηση της υπ’ αριθμ. ΔΙΑΔΠ/Φ.Β.10/24249/14.3.2012 
(ΦΕΚ Β' 1086) - Καθορισμός ωρών εισόδου κοινού 
στους Τομείς του Ενιαίου Ταμείου Ανεξάρτητα Απα¬ 
σχολούμενων (Ε.Τ.Α.Α.). 

Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) της παρ. 6 του άρθρου 1 της Πράξης Νομοθετικού 
Περιεχομένου του Προέδρου της Δημοκρατίας “περί 
καθιερώσεως πενθημέρου εβδομάδος εργασίας των 
δημοσίων εν γένει υπηρεσιών και ρυθμίσεως συνα¬ 
φών θεμάτων” που κυρώθηκε με το άρθρο πρώτο του 
Ν. 1157/1981 (Α' 126), όπως ισχύει, 
β) των παρ. 1 και 2 του άρθρου 23 του Ν. 1735/1987 
(Α' 195) «Προσλήψεις στο δημόσιο τομέα, κοινωνικός 
έλεγχος στη δημόσια διοίκηση, πολιτικά δικαιώματα 
και άλλες διατάξεις», 

γ) του άρθρου 41 του Ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις», 
δ) του Π.Δ. 65/2011 (Α' 147) «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυβέρ¬ 


νησης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης, συγ¬ 
χώνευση των Υπουργείων Οικονομίας, Ανταγωνιστικότη¬ 
τας και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των 
Γ ενικών Γ ραμματειών Ενημέρωσης και Επικοινωνίας και 
στο Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς», 

2. την υπ’ αριθμ. ΔIΑΔΠ/ΦΒ1/14757/25-7-2011 (Β' 1659) 
απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Τροποποίηση της υπ’ 
αριθμ. ΔΙΑΔΠ/Γ2γ/οικ/1692/27.6.2006 (Β' 769) απόφασης 
«Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ.», 

3. την υπ’ αριθμ. ΔΙΑΔΠ/Φ.Β.10/24249/14.03.2012 (Β' 1086) 
απόφαση του Υφυπουργού Διοικητικής Μεταρρύθμισης 
και Ηλεκτρονικής Διακυβέρνησης «Καθορισμός ωρών 
εισόδου κοινού στους Τομείς του Ενιαίου Ταμείου Ανε¬ 
ξάρτητα Απασχολούμενων (Ε.Τ.Α.Α.)», 

4. το υπ’ αριθμ. Φ80000/8264/538/14.04.2014 έγγρα¬ 
φο του Υπουργείου Εργασίας Κοινωνικής Ασφάλι¬ 
σης και Πρόνοιας και το υπ’ αριθμ. 69575/10.04.2014 
έγγραφο του Ενιαίου Ταμείου Ανεξάρτητα Απασχο¬ 
λούμενων (Ε.Τ.Α.Α.) καθώς επίσης και το υπ’ αριθμ. 
Φ80000/8723/507/16.04.2014 συμπληρωματικό έγγραφο 
του Υπουργείου Εργασίας Κοινωνικής Ασφάλισης και 
Πρόνοιας και το υπ’ αριθμ. 75577/16.04.2014 έγγραφο του 
Ενιαίου Ταμείου Ανεξάρτητα Απασχολούμενων (Ε.Τ.Α.Α.) 
με τα οποία ζητείται εξαίρεση των κεντρικών υπηρεσιών 
του Ε.Τ.Α.Α. από τη συναλλαγή με το κοινό μία (1) ημέρα 
εβδομαδιαίως (Πέμπτη), προκειμένου οι Υπηρεσίες αυ¬ 
τές να ανταποκριθούν στον όγκο εργασίας με στόχο τη 
μείωση των εκκρεμοτήτων παρελθόντων ετών (αυξημέ¬ 
νες αιτήσεις συνταξιοδότησης, αναγνώρισης πλασματι¬ 
κών ετών, ρύθμισης οφειλών, πληρωμές ληξιπρόθεσμων 
υποχρεώσεων σε παρόχους και ασφαλισμένους, γνω¬ 
στοποίηση στατιστικών στοιχείων σε άλλες υπηρεσίες, 
απαντήσεις σε ερωτήματα ανεξάρτητων αρχών κ.λπ.), 

5. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1.Τροποποιούμε τηνυτίαριθμ.ΔΙΑΔΠ/Φ.Β.10/24249/14-03-2012 
(ΦΕΚ Β' 1086) απόφαση του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθορισμός 

ωρών εισόδου κοινού στους τομείς του Ενιαίου Ταμείου 
Ανεξάρτητα Απασχολούμενων (Ε.ΤΑΑ.), ως εξής: 

Στο τέλος της παρ. 1 της υπ’ αριθμ. ΔΙΑΔΠ/Φ.Β.10/24249/ 
14-03-2012 (ΦΕΚ Β' 1086) απόφασης του Υπουργού Διοι¬ 
κητικής Μεταρρύθμισης και Ηλεκτρονικής Διακυβέρνησης, 
προστίθεται το παρακάτω εδάφιο «Ειδικά για τις κεντρικές 
υπηρεσίες του Ενιαίου Ταμείου Ανεξάρτητα Απασχολού¬ 
μενων (Ε.ΤΑΑ) θα πραγματοποιείται υποδοχή κοινού όλες 
τις εργάσιμες ημέρες πλην της ημέρας Πέμπτης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2014 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 9347 (2) 

Τροποποίηση της υπ’ αριθμ. 177/1.2.2012 απόφασης του 
Υπουργού Πολιτισμού και Τουρισμού «Καθορισμός 
τεχνικών και λειτουργικών προδιαγραφών και λοι¬ 
πών όρων και προϋποθέσεων για τη δημιουργία σύν¬ 
θετων τουριστικών καταλυμάτων». 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπ’ όψιν: 

1. Τις διατάξεις: 

α) Του Ν. 4002/2011 «Τροποποίηση της συνταξιοδο- 
τικής νομοθεσίας του Δημοσίου - Ρυθμίσεις για την 
ανάπτυξη και τη δημοσιονομική εξυγίανση - Θέματα 
αρμοδιότητας Υπουργείων Οικονομικών, Πολιτισμού και 
Τουρισμού και Εργασίας και Κοινωνικής Ασφάλισης» 
(Φ.Ε.Κ. 180 Α'), όπως ισχύει, και ιδίως της παραγράφου 
5 του άρθρου 9. 

β) Του Ν. 4179/2013 «Απλούστευση διαδικασιών για 
την ενίσχυση της επιχειρηματικότητας στον τουρισμό, 
αναδιάρθρωση του Ελληνικού Οργανισμού Τουρισμού 
και λοιπές διατάξεις» (Φ.Ε.Κ. 175 Α'). 

γ) Του Ν. 2160/1993 «Ρυθμίσεις για τον τουρισμό και 
άλλες διατάξεις» (Φ.Ε.Κ. 118 Α'), όπως ισχύει. 

δ) Του Ν. 3986/2011 «Επείγοντα Μέτρα Εφαρμογής Με¬ 
σοπρόθεσμου Πλαισίου Δημοσιονομικής Στρατηγικής 
2012-2015» (Φ.Ε.Κ. 152 Α'). 

ε) Του Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (Φ.Ε.Κ. 
187 Α') και ιδίως του άρθρου 2. 

στ) Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (Φ.Ε.Κ. 98 Α'). 

ζ) Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο, «Πρόγραμμα Διαύγεια» και άλλες διατάξεις» 
(Φ.Ε.Κ. 112 Α'), όπως ισχύει. 

η) Του π.δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. 141 
Α'), όπως ισχύει. 

θ) Του π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Φ.Ε.Κ. 141 Α'). 

ι) Της υπ’ αριθμ. 177/1.2.2012 απόφασης του Υπουρ¬ 
γού Πολιτισμού και Τουρισμού «Καθορισμός τεχνικών 
και λειτουργικών προδιαγραφών και λοιπών όρων και 
προϋποθέσεων για τη δημιουργία σύνθετων τουριστικών 
καταλυμάτων» (Φ.Ε.Κ. 319 Β'). 


2. Την ανάγκη τροποποίησης των τεχνικών και λει¬ 
τουργικών προδιαγραφών, καθώς και των λοιπών όρων 
και προϋποθέσεων, οι οποίες πρέπει να πληρούνται 
για τη δημιουργία των σύνθετων τουριστικών κατα¬ 
λυμάτων. 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

1. Την τροποποίηση της υπ’ αριθμ. 177/1.2.2012 από¬ 
φασης του Υπουργού Πολιτισμού και Τουρισμού «Κα¬ 
θορισμός τεχνικών και λειτουργικών προδιαγραφών 
και λοιπών όρων και προϋποθέσεων για τη δημιουργία 
σύνθετων τουριστικών καταλυμάτων» (Β' 319), ως εξής: 

Ι.'Οπου στην με αριθμ. 177/1.2.2012 υπουργική απόφαση 
αναφέρεται ο όρος «καταλληλότητα γηπέδου» νοείται 
η καταλληλότητα του συνόλου της έκτασης επί της 
οποίας δημιουργείται το σύνθετο τουριστικό κατάλυμα. 

2. Η παράγραφος 2 του άρθρου 1 αντικαθίσταται ως 
εξής: 

«Εγκαταστάσεις Ειδικής Τουριστικής Υποδομής: 
Οι τουριστικές επιχειρήσεις του δευτέρου εδαφίου της 
περίπτωσης Γ' της παρ. 1 του άρθρου 2 του Ν. 2160/1993, 
όπως συμπληρώθηκε με την περίπτωση α της παρα¬ 
γράφου 1 του άρθρου 2 του Ν. 4179/2013». 

3. Η παράγραφος 3.2. του άρθρου 3 αντικαθίσταται 
ως εξής: 

«3.2 Ενιαία έκταση 

3.2.1 Το σύνθετο τουριστικό κατάλυμα δημιουργείται 
από έναν φορέα εκμετάλλευσης σε έκταση η οποία 
νοείται ως ενιαίο σύνολο και η οποία μπορεί, εν άλω 
ή εν μέρει, να ανήκει σε έναν ή περισσότερους ιδιο¬ 
κτήτες εξ αδιαιρέτου, ή/και να είναι μισθωμένη, ή/και 
να έχει συσταθεί επί αυτής δικαίωμα επιφάνειας, ή/και 
να έλκονται επί αυτής δικαιώματα εξ άλλης σύμβασης. 

3.2.2 Η γνωμοδότηση για την καταλληλότητα της έκτα¬ 
σης για τη δημιουργία σύνθετου τουριστικού καταλύμα¬ 
τος, η έγκριση δημιουργίας σύνθετου τουριστικού κατα¬ 
λύματος, η έγκριση αρχιτεκτονικής μελέτης, η έγκριση 
και η άδεια δόμησης και το Ειδικό Σήμα Λειτουργίας 
σύνθετου τουριστικού καταλύματος εκδίδονται στο όνο¬ 
μα του εκάστοτε φορέα εκμετάλλευσης του σύνθετου 
τουριστικού καταλύματος, ο οποίος είναι κύριος, ή/και 
μισθωτής, ή/και επιφανειούχος, ή/και έλκει εξ άλλης 
σύμβασης δικαιώματα επί του γηπέδου ή των γηπέδων 
από τα οποία αποτελείται η έκταση. 

3.2.3 Σε περίπτωση αλλαγής του φορέα εκμετάλλευ¬ 
σης της έκτασης για την οποία έχει εκδοθεί γνωμο¬ 
δότηση καταλληλότητας για τη δημιουργία σύνθετου 
τουριστικού καταλύματος, υποβάλλονται τα δικαιολογη- 
τικά 1,2,3 και 8 του άρθρου 5 της απόφασης αυτής. Στην 
περίπτωση αυτή δεν απαιτείται εκ νέου γνωμοδότηση 
για την καταλληλότητα. 

3.2.4 Σε περίπτωση εξ αδιαιρέτου ιδιοκτησίας, δεν 
χορηγείται έγκριση δημιουργίας σύνθετου τουριστικού 
καταλύματος σε μεμονωμένο ή μεμονωμένους κυρί¬ 
ους ποσοστών εξ αδιαιρέτου ιδιοκτησίας. Το σύνολο 
των ποσοστών ιδιοκτησίας των αιτούντων θα πρέπει 
να καλύπτει το 100% της ιδιοκτησίας. Στην περίπτωση 
γηπέδων, στα οποία έχουν ήδη συσταθεί οριζόντιες ή 
κάθετες ιδιοκτησίες η έγκριση δημιουργίας σύνθετου 
τουριστικού καταλύματος χορηγείται, εφόσον ζητεί¬ 
ται από συνιδιοκτήτες που καλύπτουν τουλάχιστον το 

95% των ποσοστών συνιδιοκτησίας του συνόλου του 
γηπέδου. Όπου υπάρχει κτηματολόγιο, προσκομίζεται 
θεωρημένο απόσπασμα κτηματολογίου. 

3.2.5 Σε περίπτωση μίσθωσης ή υπομίσθωσης όλου ή 
τμήματος της έκτασης, η ελάχιστη διάρκεια της μίσθω¬ 
σης ή υπομίσθωσης ορίζεται σε δέκα (10) τουλάχιστον 
έτη. Εφ’ όσον η έκταση επί της οποίας δημιουργείται 
το σύνθετο τουριστικό κατάλυμα είναι εν όλω ή εν 
μέρει μισθωμένη ή υπομισθωμένη, επιτρέπεται επί του 
μισθωμένου ή υπομισθωμένου τμήματος η δημιουργία 
τουριστικών επιπλωμένων κατοικιών μόνο προς μακρο¬ 
χρόνια εκμίσθωση σε τρίτους, η οποία δεν μπορεί να 
υπερβεί σε διάρκεια τη διάρκεια της σύμβασης μισθώ¬ 
σεως του γηπέδου. 

3.2.6. Στην έκταση επί της οποίας δημιουργείται το 
σύνθετο τουριστικό κατάλυμα μπορούν να περιλαμ¬ 
βάνονται και γήπεδα που τέμνονται ή διαχωρίζονται 
μεταξύ τους από ρέματα, δρόμους, γενικότερα φυσικά 
εμπόδια και τεχνικά έργα, εφόσον τα εκατέρωθεν τμή¬ 
ματα μπορούν να ενοποιηθούν λειτουργικώς. Σε κάθε 
περίπτωση για τη διατήρηση του ενιαίου της έκτασης 
πρέπει να εξασφαλίζεται η δυνατότητα γεφύρωσης του 
ρέματος ή του δρόμου ή ενοποίησης του/των γηπέδου/ 
ων με τεχνικό έργο και να προσκομίζεται βεβαίωση της 
αρμόδιας υπηρεσίας περί εγκρίσεως κατασκευής του 
σχετικού έργου, εφ’ όσον πραγματοποιείται με δαπάνη 
του φορέα εκμετάλλευσης του έργου. 

3.2.7. Εφ’ όσον η έκταση του σύνθετου τουριστικού 
καταλύματος εφάπτεται με ρέμα ή διασχίζεται από ρέμα 
θα πρέπει, για την έγκριση της δημιουργίας σύνθετου 
τουριστικού καταλύματος και την εκτέλεση οποιωνδή- 
ποτε εργασιών, να έχει προηγηθεί η οριοθέτησή του 
σύμφωνα με τις κείμενες διατάξεις (άρθ. 188, 345 παρ. 16 
και 349 του Κώδικα Βασικής Πολεοδομικής Νομοθεσίας 
(Π.Δ. της 14/27.4.1999, ΦΕΚ Δ' 580). 

3.2.8. Η αρμόδια για την χορήγηση γνωμοδότησης κα¬ 
ταλληλότητας υπηρεσία μπορεί να διαπιστώνει ότι κατ’ 
αρχήν πληρούνται οι προδιαγραφές για την καταλληλό¬ 
τητα της έκτασης για τη δημιουργία σύνθετου τουριστι¬ 
κού καταλύματος, εφ’ όσον προσκομισθούν τουλάχιστον 
τα δικαιολογητικά των περιπτώσεων 4 και 5 του άρθρου 

5. Η βεβαίωση αυτή δεν υποκαθιστά τη γνωμοδότηση 
για την καταλληλότητα της έκτασης, η οποία εκδίδεται 
στο πλαίσιο της έκδοσης της απόφασης της παραγρά¬ 
φου Ια του άρ. 9 του Ν. 4002/2011, όπως ισχύει.» 

4. Η παράγραφος 3.4.2. του άρθρου 3 αντικαθίσταται 
ως εξής: 

«3.4.2 Η γνωμοδότηση για την καταλληλότητα της 
έκτασης επί της οποίας πρόκειται να δημιουργηθεί το 
σύνθετο τουριστικό κατάλυμα, χορηγείται για το σύνολο 
της έκτασης αυτής, ανεξαρτήτως αν περιλαμβάνονται 
εκτάσεις που υπάγονται σε ειδικά καθεστώτα προστασί¬ 
ας, όπως ορίζονται στην περίπτωση δ της παραγράφου 
4 του άρ. 1 του Ν. 4179/2013. Ο συντελεστής δόμησης 
και οι λοιποί όροι και περιορισμοί δόμησης του σύνθε¬ 
του τουριστικού καταλύματος εφαρμόζονται επί της 
εκτάσεως σύμφωνα με τους περιβαλλοντικούς όρους.» 

5. Η παράγραφος 3.5 του άρθρου 3 αντικαθίσταται 
ως εξής: 

«3.5 Αποστάσεις από γειτονικές χρήσεις 

Οι υποχρεωτικές αποστάσεις από γειτονικές χρήσεις 
προκύπτουν από τον εξής πίνακα: 



ΧΡΗΣΗ 

ΑΠΑΙΤΟΥΜΕΝΗ 

ΑΠΟΣΤΑΣΗ 

1 

ΟΧΛΟΥΣΑ ΒΙΟΜΗΧΑΝΙΑ- 
ΒΙΟΤΕΧΝΙΑ 
(μέσης και υψηλής 
όχλησης) 

500 μέτρα. Επιτρέ¬ 
πεται να μειωθεί η 
απαιτούμενη απόστα¬ 
ση σύμφωνα με τις 
προϋποθέσεις που θα 
τεθούν στην ΜΠΕ. 

2 

ΠΕΡΙΟΧΕΣ ΜΕ 
ΑΣΥΜΒΙΒΑΣΤΗ ΧΡΗΣΗ 

1000 μέτρα ή 700 μέ¬ 
τρα εφόσον δεν είναι 
σε οπτική επαφή με 
το σύνθετο τουριστι¬ 
κό κατάλυμα. Ως περι¬ 
οχές με ασυμβίβαστη 
χρήση νοούνται αυτές 
που δημιουργούν ιδιαί¬ 
τερη όχληση, όπως 
εγκαταστάσεις επε¬ 
ξεργασίας στερεών 
αποβλήτων, στάβλοι, 
θερμοκήπια κ.λπ. 

3 

ΒΙΟΛΟΓΙΚΟΙ ΚΑΘΑΡΙΣ¬ 
ΜΟΙ ΠΟΛΕΩΝ 

200 μέτρα. Η απόστα¬ 
ση αυτή μπορεί να 
μειώνεται σύμφωνα με 
τις προϋποθέσεις που 
θα τεθούν στην ΜΠΕ. 


Ως ελάχιστη υποχρεωτική απόσταση από γειτονικές 
χρήσεις θεωρείται η απόσταση μεταξύ του ακραίου ση¬ 
μείου της πλησιέστερης προς τη γειτονική χρήση δομη¬ 
μένης επιφάνειας του σύνθετου τουριστικού καταλύμα¬ 
τος και του ακραίου σημείου της δομημένης επιφάνειας 
ή εγκατάστασης της γειτονικής χρήσης.» 

6. α) Οι παράγραφοι 4.8 και 4.10 του άρθρου 4 κα- 
ταργούνται και η παράγραφος 4.9. αναριθμείται σε 4.8. 

β) Στο άρθρο 4 προστίθενται νέες παράγραφοι ως 
εξής: 

«4.9. Μονάδες ιαματικής θεραπείας, κέντρα ιαματικού 
τουρισμού - θερμαλισμού 

Οι διατάξεις του Ν. 3498/2006, όπως ισχύει. 

4.10. Κέντρα αναζωογόνησης 

Οι διατάξεις της Υ.Α. 8928/15.6.2012 (ΦΕΚ Β' 1909). 

4.11. Κέντρα καταδυτικού τουρισμού 

Οι διατάξεις του Ν. 3409/2005.» 

7. α) Το πρώτο εδάφιο του άρ. 5 αντικαθίσταται ως εξής: 

«Για τη γνωμοδότηση για την καταλληλότητα της 

έκτασης στην οποία δημιουργείται το σύνθετο τουρι¬ 
στικό κατάλυμα στο πλαίσιο της έκδοσης της απόφασης 
της παρ. Ια του άρ. 9 του Ν. 4002/2011, ο ενδιαφερό¬ 
μενος υποβάλλει τα ακόλουθα δικαιολογητικά σε τρία 
αντίγραφα σε έντυπη και ηλεκτρονική μορφή (μέσω 
ψηφιακού δίσκου αναπαραγωγής):» 

β) Η περίπτωση 1) του άρθρου 5 αντικαθίσταται ως εξής: 

«1) Στοιχεία του αιτούντος» 

γ) Η περίπτωση 3) του άρθρου 5 αντικαθίσταται ως εξής: 

«3) Πλήρη σειρά συμβολαιογραφικών τίτλων κτήσης 
του γηπέδου ή των γηπέδων και πιστοποιητικών ιδιο¬ 
κτησίας από το οικείο Υποθηκοφυλακείο ή Κτηματο- 
λογικό Γραφείο, και σε περίπτωση που η κυριότητα 
του συνόλου ή μέρους της έκτασης δεν ανήκει στον 
αιτούντα, σύμβαση σύστασης δικαιώματος επιφάνειας, 
ή/και σύμβαση μίσθωσης, ή/και άλλη σύμβαση εκ της 

οποίας έλκει δικαιώματα επί του ακινήτου, προκειμένου 
η υπηρεσία να ελέγξει αποκλειστικά και μόνο την ταύ¬ 
τιση του αποτυπωμένου στο τοπογραφικό διάγραμμα 
ακινήτου με το περιγραφόμενο στους τίτλους ιδιοκτη¬ 
σίας και στις τυχόν υποβαλλόμενες συμβάσεις ακίνητο.» 

δ) Η περίπτωση 5) του άρθρου 5 αντικαθίσταται ως 
εξής: 

«Τοπογραφικό διάγραμμα της έκτασης, το οποίο είτε 
είναι θεωρημένο από την Υπηρεσία Δόμησης του Δήμου 
στα διοικητικά όρια του οποίου βρίσκεται η έκταση, είτε 
συνοδεύεται από υπεύθυνη δήλωση μηχανικού σύμφωνα 
με τα επαγγελματικά του δικαιώματα για την ακρίβεια 
των κατωτέρω, εξαρτημένο από το κρατικό σύστημα 
συντεταγμένων, σε κλίμακα 1:5.000 ή σε άλλη κατάλληλη 
κλίμακα, στο οποίο θα αποτυπώνονταί: 

- οι διαστάσεις, το εμβαδόν και τα όρια της έκτασης 

- τα τυχόν επιμέρους γήπεδα από τα οποία απαρτί¬ 
ζεται η έκταση 

- ο δρόμος προσπέλασης της έκτασης καθώς και το 
πλάτος και ο χαρακτηρισμός του δρόμου. Σε περίπτωση 
που ο δρόμος προσπέλασης χαρακτηρίζεται ως αγροτι¬ 
κός ή δημοτικός, στο τοπογραφικό διάγραμμα θα πρέπει 
να βεβαιώνεται από τον μηχανικό ο χαρακτηρισμός και 
το πλάτος του δρόμου προσπέλασης από το γήπεδο 
μέχρι την πλησιέστερη διασταύρωση σύνδεσης με το 
κύριο οδικό δίκτυο 

- υψομετρικές καμπύλες και τα υψόμετρα του δρόμου 
ή των δρόμων προσπέλασης 

- τυχόν νομίμως υφιστάμενα στην έκταση κτίσματα, 
τα οποία θα διευκρινίζεται αν πρόκειται να διατηρη¬ 
θούν συνυπολογιζόμενα στο συντελεστή δόμησης ή να 
κατεδαφιστούν 

- το οικοδομήσιμο τμήμα της έκτασης σύμφωνα με 
τις ισχύουσες διατάξεις 

- οι ζώνες της έκτασης στις οποίες πρόκειται να ανα¬ 
πτυχθούν το ξενοδοχειακό κατάλυμα, η ειδική τουριστι¬ 
κή υποδομή και οι τουριστικές επιπλωμένες κατοικίες. 

Στο τοπογραφικό διάγραμμα θα σημειώνονται επίσης 
τα εξής: 

- οι τίτλοι ιδιοκτησίας ή η σύμβαση σύστασης δικαιώ¬ 
ματος επιφάνειας, ή η σύμβαση μίσθωσης, ή άλλη σύμ¬ 
βαση εκ της οποίας ο αϊτών έλκει δικαιώματα 

- οι όροι δόμησης. Επίσης θα αναφέρεται υποχρεωτικά 
το διάταγμα και το Φ.Ε.Κ., όπου αυτό έχει δημοσιευθεί. 

- ότι το σύνολο του γηπέδου επί του οποίου δημιουρ- 
γείται το σύνθετο τουριστικό κατάλυμα είναι άρτιο και 
οικοδομήσιμο με αναφορά των σχετικών διατάξεων, με 
δήλωση του μηχανικού.» 

ε) Το τελευταίο εδάφιο της περίπτωσης 6) του άρ. 5 
καταργείται. 

στ) Η περίπτωση 8) του άρθρου 5 αντικαθίσταται ως 
εξής: 

«Υπεύθυνη δήλωση του αιτούντος σε ειδικό έντυπο 
του άρθρου 8 του Ν. 1599/1986, ότι είναι κύριος του 
γηπέδου ή των γηπέδων που ορίζονται στο τοπογρα- 
φικό διάγραμμα με τα στοιχεία Α, Β, Γ, κ.λπ. εμβαδού 
... τ.μ. Σε περίπτωση περισσοτέρων του ενός κυρίων εξ 
αδιαιρέτου του συνόλου ή μέρους της έκτασης υποβάλ¬ 
λονται είτε ανεξάρτητες δηλώσεις, είτε κοινή δήλωση, 
όπου αναγράφονται τα στοιχεία όλων των κυρίων και 
η οποία υπογράφεται από όλους. Ο κάθε κύριος θα 
δηλώνει το ποσοστό συνιδιοκτησίας του και το σύνο¬ 
λο των ποσοστών θα πρέπει να καλύπτει το 100% της 


ιδιοκτησίας του συνόλου της έκτασης ή καθενός εκ 
των γηπέδων στα οποία υφίσταται εξ αδιαιρέτου ιδιο¬ 
κτησία. Στην περίπτωση γηπέδων, στα οποία έχουν ήδη 
συσταθεί οριζόντιες ή κάθετες ιδιοκτησίες, προσκομίζο¬ 
νται υπεύθυνες δηλώσεις συνιδιοκτητών που καλύπτουν 
τουλάχιστον το 95% των ποσοστών συνιδιοκτησίας του 
συνόλου του γηπέδου. Στην περίπτωση κατά την οποία 
ο φορέας εκμετάλλευσης δεν είναι κύριος του γηπέ¬ 
δου ή των γηπέδων, υποβάλλεται υπεύθυνη δήλωση 
στην οποία βεβαιώνει το είδος του δικαιώματος που 
ασκεί επί του γηπέδου ή των γηπέδων που ορίζονται 
στο τοπογραφικό διάγραμμα με τα στοιχεία Α, Β, Γ, 
κ.λπ. εμβαδού ... τ.μ. Επίσης δηλώνεται τόσο από τον 
κύριο (ή από τους κυρίους εφ’ όσον πρόκειται για εξ 
αδιαιρέτου ιδιοκτησία) όσο και από τον φορέα εκμε¬ 
τάλλευσης, αν αυτός διαφέρει από τον ιδιοκτήτη, ότι η 
έκταση δεσμεύεται στο σύνολό της για τη δημιουργία 
του σύνθετου τουριστικού καταλύματος και ότι στο 
μέλλον για οποιαδήποτε αποδέσμευση της έκτασης 
θα ζητείται η σύμφωνη γνώμη της αρμόδιας υπηρεσίας 
του Υπουργείου Τουρισμού. Θα συμπληρώνεται τέλος 
η υπεύθυνη δήλωση για τα εξής σημεία: 

- κατά πόσον η έκταση ή μέρος της αποτελεί χαρα¬ 
κτηρισμένη δασική έκταση 

- κατά πόσον αποτελεί προϊόν κατάτμησης αγροτικού 
κλήρου ή δασικής έκτασης» 

ζ) Στην περίπτωση 12) του άρθρου 5 πριν την λέξη 
«διατήρησης» προστίθενται οι λέξεις «ή νομιμοποίησης». 

η) Η περίπτωση 13) του άρ. 5 αντικαθίσταται ως εξής: 

«Τα προβλεπόμενα από τις οικείες διατάξεις παρά¬ 
βολα για την καταλληλότητα γηπέδου ξενοδοχειακού 
καταλύματος 5 αστέρων και της αντίστοιχης εγκατά¬ 
στασης ειδικής τουριστικής υποδομής.» 

8. Όπου στην με αρ. 177/1.2.2012 υπουργική απόφαση 
(Φ.Ε.Κ. 319 Β') αναφέρεται η φράση «διπλωματούχου 
μηχανικού» τροποποιείται ως εξής: «μηχανικού σύμφωνα 
με τα επαγγελματικά του δικαιώματα» 

9. Το άρθρο 9 αντικαθίσταται ως εξής: 

«ΑΡΘΡΟ 9 

ΤΕΧΝΙΚΕΣ - ΚΤΙΡΙΟΔΟΜΙΚΕΣ ΠΡΟΔΙΑΓΡΑΦΕΣ 
ΤΟΥΡΙΣΤΙΚΩΝ ΕΠΙΠΛΩΜΕΝΩΝ ΚΑΤΟΙΚΙΩΝ 

9.1 Ποιοτικά χαρακτηριστικά 

Κύριο χαρακτηριστικό των τουριστικών επιπλωμένων 
κατοικιών είναι η ενδιαφέρουσα αρχιτεκτονική σύνθεση 
ως προς: 

α) Την διαμόρφωση των όγκων και την ένταξή τους 
στο ευρύτερο φυσικό και δομημένο περιβάλλον. 

β) Την επιτυχημένη προσαρμογή στις φυσικές κλίσεις 
τους εδάφους. 

9.2 Ανανεώσιμες πηγές ενέργειας, εφ’ όσον προβλέ- 
πονται, ενσωματώνονται στην αρχιτεκτονική μορφή του 
κτιρίου. 

9.3.1 Οι τουριστικές επιπλωμένες κατοικίες μπορούν 
να έχουν ελάχιστη επιφάνεια 100,00 τ.μ. εκάστη και 
είναι είτε μονοώροφες είτε διώροφες. Επιτρέπεται η 
δόμηση δύο ή περισσοτέρων τουριστικών επιπλωμένων 
κατοικιών σε συγκρότημα ή με μεσοτοιχία. 

9.3.2 Σε περίπτωση μονοώροφης ή διώροφης μονο¬ 
κατοικίας, επί της οποίας συστήνονται εμπράγματα 
ή ενοχικά δικαιώματα συνολικά, η ελάχιστη συνολική 
επιφάνεια και των δύο ορόφων να είναι 100 τ.μ., οι δε 
όροφοι να συνδέονται με εσωτερικό κλιμακοστάσιο. 

9.3.3 Στις τουριστικές επιπλωμένες κατοικίες μπορεί 
να συστήνονται εμπράγματα και ενοχικά δικαιώματα 
σε κάθε όροφο αυτοτελώς, υπό την προϋπόθεση ότι 
η συνολική επιφάνεια κάθε ορόφου είναι τουλάχιστο 
100 τ.μ. και υπάρχει ανεξάρτητη είσοδος κάθε ορόφου. 

9.3.4 Ειδικά στην περίπτωση που οι τουριστικές επι¬ 
πλωμένες κατοικίες εντάσσονται σε διώροφα συγκροτή¬ 
ματα εξυπηρετούμενα από κοινόχρηστα κλιμακοστάσια, 
μπορεί να συστήνονται επ’ αυτών οριζόντιες ιδιοκτησίες 
με ελάχιστη επιφάνεια 100 τ.μ. 

9.4 Οι ζώνες εγκατάστασης των τουριστικών επιπλω¬ 
μένων κατοικιών πρέπει να αποτελούν μία ή περισσότε¬ 
ρες διακριτές ενότητες σε σχέση με το ξενοδοχειακό 
κατάλυμα και το έργο ειδικής τουριστικής υποδομής. 
Οι ζώνες των τουριστικών επιπλωμένων κατοικιών θα 
πρέπει να καθορίζονται στο σχέδιο γενικής διάταξης 
του σύνθετου τουριστικού καταλύματος με το περί¬ 
γραμμά τους. 

9.5 Η ιδιωτικότητα των τουριστικών επιπλωμένων κα¬ 
τοικιών μπορεί να εξασφαλίζεται και με τη χορήγηση σε 
κάθε μία από αυτές δικαιώματος αποκλειστικής χρήσης 
περιβάλλοντος υπαίθριου χώρου. Σε περίπτωση τουρι¬ 
στικών επιπλωμένων κατοικιών που αναπτύσσονται σε 
συγκρότημα ή με μεσοτοιχία, ο περιβάλλων χώρος με 
τα παραρτήματα και τα συστατικά του, συμπεριλαμ¬ 
βανομένων και των κολυμβητικών δεξαμενών, μπορεί 
να εξυπηρετεί το σύνολο των τουριστικών κατοικιών 
του γηπέδου. Δεν αποκλείεται η χορήγηση δικαιώμα¬ 
τος αποκλειστικής χρήσης περιβάλλοντος χώρου σε 
καθεμία από τις τουριστικές επιπλωμένες κατοικίες. 

9.6 Να υπάρχουν φωτιζόμενοι διακεκριμένοι χώροι 
στάθμευσης (μια ελάχιστη θέση ανά τουριστική επιπλω¬ 
μένη κατοικία), οι οποίοι να συνδέονται με τις κατοικίες 
με οδούς ή πεζόδρομους. Οι δρόμοι προσπέλασης να 
μη διασχίζουν κοινόχρηστο χώρο του περιβάλλοντος 
χώρου του ξενοδοχείου στον οποίο υπάρχει συχνή κί¬ 
νηση των φιλοξενούμενων». 

10. Στο άρθρο 11 προστίθεται εδάφιο, ως ακολούθως: 

«Συμπληρωματικά υποβάλλονται για τις τουριστικές 

επιπλωμένες κατοικίες τα ακόλουθα δικαιολογητικά: 

α. Τέσσερις (4) όψεις σε κλίμακα 1:50. 

β. Δύο (2) τομές σε κλίμακα 1:50. 

γ. Κατόψεις, όπου θα σημειώνονται πλήρεις διαστά¬ 
σεις, τα εμβαδά των χώρων, εξοπλισμός και στάθμες 
εσωτερικών χώρων, και περιβάλλοντος χώρου.» 

11. Το άρθρο 13 αντικαθίσταται ως εξής: 

«Άρθρο 13 

Σε περίπτωση αλλαγής του φορέα εκμετάλλευσης της 
έκτασης για την οποία έχει εκδοθεί έγκριση αρχιτεκτο¬ 
νικής μελέτης για τη δημιουργία σύνθετου τουριστικού 
καταλύματος, υποβάλλονται εκ νέου μόνο τα δικαιο- 
λογητικά που αφορούν στο φυσικό ή νομικό πρόσωπο 
το οποίο εκμεταλλεύεται την έκταση. Στην περίπτωση 
αυτή δεν απαιτείται εκ νέου έγκριση αρχιτεκτονικής 
μελέτης.» 

12. Τα εδάφια του άρθρου 18 αριθμούνται σε παράγρα¬ 
φο 18.1 και στο τέλος της προστίθενται εδάφια ως εξής: 

«Μέχρι τη διαμόρφωσή τους σε τουριστικές επιπλω¬ 
μένες κατοικίες και τη μεταβίβαση ή μακροχρόνια εκ- 
μίσθωσή τους σε τρίτους τα δωμάτια και διαμερίσματα 
του ξενοδοχείου μπορούν να χρησιμοποιούνται από 
το ξενοδοχείο με τη μορφή που έχουν (ως δωμάτια ή 


διαμερίσματα) και με την εγκεκριμένη από τον Ε.Ο.Τ. 
δυναμικότητα. Η χρήση με τη μορφή αυτή μπορεί να 
συνεχιστεί και μετά τη μεταβίβαση ή μακροχρόνια 
εκμίσθωση σε τρίτους, σύμφωνα με τις διατάξεις της 
παρ. 5.4 του άρ. 5 της με αρ. 125/25.01.2012 (Φ.Ε.Κ. 195 Β') 
απόφασης του Υπουργού Πολιτισμού και Τουρισμού.» 

13. Στο άρθρο 18 προστίθεται παράγραφος 18.2 ως 
εξής: 

«Σε περίπτωση μετατροπής ξενοδοχειακού καταλύμα¬ 
τος σε σύνθετο τουριστικό κατάλυμα, σε εφαρμογή των 
διατάξεων της παραγράφου 6 του άρ. 8 του Ν. 4002/2011, 
όπως ισχύει, και μέχρι τη χορήγηση του Ειδικού Σήματος 
Λειτουργίας του σύνθετου τουριστικού καταλύματος, το 
ξενοδοχειακό κατάλυμα μπορεί να λειτουργεί αυτοτε¬ 
λώς με Ειδικό Σήμα Λειτουργίας ξενοδοχείου σε ισχύ. 
Εγκρίσεις που έχουν χορηγηθεί στο πλαίσιο της δια¬ 
δικασίας για τη δημιουργία του σύνθετου τουριστικού 
καταλύματος επέχουν θέση εγκρίσεων για την ίδρυση 
και τη λειτουργία του ξενοδοχείου.» 

II. Κατά τα λοιπά ισχύει η με αρ. 177/01.02.2012 «Καθο¬ 
ρισμός τεχνικών και λειτουργικών προδιαγραφών και 
λοιπών όρων και προϋποθέσεων για τη δημιουργία σύν¬ 
θετων τουριστικών καταλυμάτων» απόφαση Υπουργού 
Πολιτισμού και Τουρισμού (Φ.Ε.Κ. 319 Β'). 

III. Η απόφαση αυτή ισχύει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2014 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 
-*- 

Αριθμ. 2149 (3) 

Συμπλήρωση-τροποποίηση απόφασης καθορισμού ανώ¬ 
τατου ορίου επιτρεπόμενων ημερών κίνησης εκτός 
έδρας υπαλλήλων υπηρετούντων στην Περιφερεια¬ 
κή Ενότητα Πέλλας της Περιφέρειας Κεντρικής Μα¬ 
κεδονίας για το έτος 2014. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 280, παρ. I του Ν. 3852/2010 
(ΦΕΚ 87/τ.Α707.06.2010) «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξεις του άρθρου 2, παρ. 3 του Ν. 2685/1999 
(ΦΕΚ 35/τ.Α7ΐ8.02.1999) «Κάλυψη δαπανών μετακινούμε¬ 
νων υπαλλήλων εντός και εκτός Επικράτειας και άλλες 
διατάξεις». 

3. Τις διατάξεις του άρθρου 25, παρ. 6 του Ν. 2738/1999 
(ΦΕΚ 180/τ.Α709.09.1999) «Συλλογικές διαπραγματεύσεις 
στη Δημόσια Διοίκηση, μονιμοποίηση συμβασιούχων 
αορίστου χρόνου και άλλες διατάξεις». 

4. Τ ις διατάξεις του άρθρου 9, παρ. 1, εδ. α. του Ν. 3833/ 
2010 (ΦΕΚ 40/τ.Α7ΐ5.03.2010) «Προστασία της εθνικής 
οικονομίας - Επείγοντα μέτρα για τη αντιμετώπιση της 
δημοσιονομικής κρίσης». 

5. Τις διατάξεις του Π.Δ. 142/2010 (ΦΕΚ 235/τ.Α7 
27.12.2010) «Οργανισμός της Αποκεντρωμένης Διοίκησης 
Μακεδονίας- Θράκης». 





15078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την υπ' αριθμ. 11935/18.11.2013 (ΦΕΚ 3427/τ.Β731.12.2013) 
απόφασή μας, αναφορικά με τον καθορισμό του ανώτα¬ 
του ορίου επιτρεπόμενων ημερών κίνησης εκτός έδρας 
υπαλλήλων υπηρετούντων στην Περιφερειακή Ενότητα 
Πέλλας της Περιφέρειας Κεντρικής Μακεδονίας για το 
έτος 2014. 

7. Το υπ’ αριθμ. Π.Κ.Μ. 34241(454)/14.02.2014 έγγραφο 
της Διεύθυνσης Διοικητικού-Οικονομικού της Περιφε¬ 
ρειακής Ενότητας Πέλλας της Περιφέρειας Κεντρικής 
Μακεδονίας, με το οποίο αιτείταί: α) τη συμπλήρωση της 
ανωτέρω απόφασής μας με τον κλάδο ΤΕ Τεχνολόγων 
Γεωπονίας στο Γραφείο Αντιπεριφερειάρχη, ο οποίος 
εκ παραδρομής δεν συμπεριλήφθηκε στην αρχική από¬ 
φαση, και με δικαιούμενες ημέρες εκτός έδρας ετησίως 
τις εξήντα (60), β) την αύξηση των κατ’ έτος ημερών 
εκτός έδρας από δέκα (10) σε τριάντα (30) για τον κλά¬ 
δο ΔΕ Πληροφορικής - Προσωπικού Η/Υ του Τμήματος 
Πληροφορικής, λόγω μετακίνησης του υπηρετούντος 
υπαλλήλου και στις υπηρεσίες εκτός της έδρας της 
Περιφερειακής Ενότητας Πέλλας για την υποστήριξη 
των πληροφοριακών τους συστημάτων, γ) την αύξηση 
των κατ’ έτος ημερών εκτός έδρας από τριάντα (30) σε 
εξήντα (60) για τον κλάδο ΥΕ Επιμελητών της Διεύθυν¬ 
σης ΤεχνικώνΈργων, λόγω απασχόλησης του υπηρετού¬ 
ντος υπαλλήλου στον αποχιονισμό, τις διαγραμμίσεις 
και την παρακολούθηση των αδειών τομής και δ) την 
παροχή δυνατότητας ετήσιου συμψηφισμού των κατά 
μήνα ημερών με ανώτατο όριο δέκα πέντε (15) ημέρες το 
μήνα και μέχρι συμπληρώσεως του ανώτατου ετήσιου 
ορίου επιτρεπόμενων ημερών κίνησης εκτός έδρας για 
υπαλλήλους όλων των κλάδων, οι οποίοι συμμετέχουν 
στις εκθέσεις τουριστικής προβολής του νομού. 

8. Την αριθμ. οικ. 53844/10.07.2013 απόφαση Γενικού 
Γραμματέα Αποκεντρωμένης Διοίκησης Μακεδονίας - 
Θράκης (ΦΕΚ 2017/τ.Β'/16.08.2013) περί ανάθεσης άσκη¬ 
σης αρμοδιοτήτων σε οργανικές μονάδες της Αποκε¬ 
ντρωμένης Διοίκησης Μακεδονίας-Θράκης και παροχής 
εξουσιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους προϊστάμενους των 
οργανικών μονάδων της Αποκεντρωμένης Διοίκησης 
Μακεδονίας-Θράκης. 

9. Το γεγονός ότι το ύψος της προκαλούμενης από 
την απόφαση αυτή δαπάνης ανέρχεται συνολικά στο 
ποσό των 4.000,00 € και θα βαρύνει τους Κ.Α.Ε. εξόδων 


μετακίνησης όλων των φορέων της Περιφερειακής Ενό¬ 
τητας Πέλλας που χρηματοδοτούνται από τους Κ.Α.Π. 
(0711, 0713), τους Κ.Α.Ε. εξόδων μετακίνησης των προ¬ 
γραμμάτων του τακτικού προϋπολογισμού και συγχρη- 
ματοδοτούμενων της Ε.Ε. του Υπουργείου Αγροτικής 
Ανάπτυξης και Τροφίμων (5243, 5256, 5323 και 5544) και 
τους Κ.Α.Ε. οδοιπορικών εξόδων Δημοσίων Επενδύσεων 
(9459 Α3), αποφασίζουμε: 

Α. Συμπληρώνουμε την υπ’ αριθμ. 11935/18.11.2013 από¬ 
φασή μας, ως κατωτέρω: 

ΠΕΡΙΦΕΡΕΙΑΚΗ ΕΝΟΤΗΤΑ ΠΕΛΛΑΣ 
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ 

ΤΕ Τεχνολόγων Γεωπονίας.60 ημέρες 

Β. Τροποποιούμε την υπ’ αριθμ. 11935/18.11.2013 από¬ 
φασή μας, ως κατωτέρω: 

ΠΕΡΙΦΕΡΕΙΑΚΗ ΕΝΟΤΗΤΑ ΠΕΛΛΑΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 

ΥΕ Επιμελητών.60 ημέρες 

ΤΜΗΜΑ ΠΛΗΡΟΦΟΡΙΚΗΣ 

ΔΕ Πληροφορικής - Προσωπικού Η/Υ.30 ημέρες 

Γ. Συμπληρώνουμε την υπ’ αριθμ. 11935/18.11.2013 από¬ 
φασή μας, προσθέτοντας δεύτερο εδάφιο στην παρά¬ 
γραφο β. αυτής, ως κατωτέρω: 

«Επιπλέον, επιτρέπεται ο ετήσιος συμψηφισμός των 
κατά μήνα ημερών με ανώτατο όριο δέκα πέντε (15) 
ημέρες το μήνα και μέχρι συμπληρώσεως του ανώτατου 
ετήσιου ορίου επιτρεπόμενων ημερών κίνησης εκτός 
έδρας για υπαλλήλους όλων των κατηγοριών-κλάδων, 
οι οποίοι συμμετέχουν στις εκθέσεις τουριστικής προ¬ 
βολής του νομού». 

Κατά τα λοιπά ισχύει η υπ’ αριθμ. 11935/18.11.2013 (ΦΕΚ 
3427/τ.Β731.12.2013) προγενέστερη απόφασή μας. 

Η ισχύς της παρούσας άρχεται από τη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 18 Μαρτίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής 
ΗΛΙΑΣ ΘΕΟΔΩΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.β1.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































